Begrebet "den østrigske skole" stammer fra den såkaldte ''Methodenstreit'' (tysk for "metodestrid") i slutningen af 1800-tallet mellem medlemmer af den (tyske) såkaldte Historiske Skole på den ene side og Carl Menger og hans tilhængere på den anden side. Her forsvarede Menger den særskilte rolle, som deduktioner ud fra økonomisk teori kunne spille i udviklingen af økonomi som en videnskab, uafhængigt af indsamlingen og studiet af historiske vidnesbyrd. I 1883 offentliggjorde Menger et angreb på den Historiske Skoles metoder, og en af dennes ledere, Gustav von Schmoller, svarede med en negativ anmeldelse af Carl Mengers arbejde, hvori han også anvendte betegnelsen "den østrigske skole" om sine modstandere - en betegnelse, der vandt udbredelse og siden blev anvendt som generel betegnelse af tilhængerne selv.<ref>Peter G. Klein (2007): i forordet til en engelsk udgave af Carl Mengers ''Principles of Economics'' oversat af James Dingwall og Bert F. Hoselitz, 1976; Ludwig von Mises Institute, Alabama; 2007; {{ISBN|978-1-933550-12-1}}</ref><ref>{{Cite web |url=https://mises.org/library/historical-setting-austrian-school-economics |title=von Mises, L. (1969): The Historical Setting of the Austrian School of Economics. |access-date= 2. januar 2016 |archive-date=24. juni 2014 |archive-url=https://web.archive.org/web/20140624182138/http://www.mises.org/etexts/histsetting.pdf |url-status=live }}</ref>
Filosofi